Selskapet ble grunnlagt som Binney og Smith av søskenbarna Edwin Binney og Harold C. Smith i New York 31. mars 1885. De første produktene var fargestoffer til bruk i industrien, inkludert rød jernoksid, pigmenter som ble brukt til maling av fjøs og andre driftsbygninger, samt kjønrøk, kjemikalier som ble brukt for å lage svarte dekk og forlenge dekkenes levetid. Binney &amp; Smith's nye prosess med å lage rimelige svarte fargestoffer ble premiert i kjemibransjens konkurranse på Verdensutstillingen i Paris (1900) og selskapet fikk gullmedalje for kjemiske og farmasøytiske produkter. Også i 1900 begynte selskapet med produkter basert på skifer, spesielt skoleblyanter. Binney eksperimenterte med industrielle materialer, herunder skifer, sement, og talkum. Dette førte til oppfinnelsen av det første støvfrie hvite kritt, som selskapet også vant gullmedalje for under Verdensutstillingen i St. Louis (1904).